BMW Z

Τα μοντέλα της BMW Z είναι μια σειρά από αυτοκίνητα roadster που παράγονται από τη γερμανική αυτοκινητοβιομηχανία BMW. Το αρχικό Z προέρχεται από τη γερμανική λέξη zukunft (γερμανικά για το μέλλον) και έχει παραχθεί σε τέσσερις διαφορετικές σειρές με πέντε γενιές, που αποτελούνται από roadster, coupé, σπορ αυτοκίνητα και άλλες παραλλαγές εκδοχών.

Η εισαγωγή του M Coupé και του M Roadster στη γραμμή Z3 σηματοδότησε την πρώτη σειρά της σειράς Z που διέθετε μία εξαιρετικά αποδοτική BMW M έκδοση. Η πρώτη γενιά Z4 συνέχισε να προσφέρει τις εκδοχές M Coupé και M Roadster, προτού διακοπεί στην τρίτη γενιά Z4 E89.

 Πρώτη γενιά (E30 με βάση το Z1, 1989-1991) 
μικρογραφία|BMW Z1
αριστερά|μικρογραφία|BMW Z1

Η BMW Z1 ήταν ένα διθέσιο roadster που αναπτύχθηκε από τη BMW και κατασκευάστηκε από τον Μάρτιο του 1989 έως τον Ιούνιο του 1991.Oswald, op. cit., σελ. 258. Η παραγωγή έπρεπε να αρχίσει τον Ιούνιο του 1988, αλλά τελικώς καθυστέρησε μέχρι τον Μάρτιο του 1989. Το Z1 έφερε εξαιρετικά ασυνήθιστες πόρτες, οι οποίες, αντί να ανοίγουν προς τα έξω ή προς τα πάνω, έπεφταν κάτω και μέσα στα περβάζια της πόρτας. Συνολικά, μόλις 8.000 ακριβώς αντίτυπα της BMW Ζ1 παρήχθησαν, από τα οποία τα 6.443 πωλήθηκαν στη Γερμανία και ελάχιστα σε άλλες χώρες.

 Δεύτερη γενιά (E36 / 7/8 Z3, 1995-2002) 
μικρογραφία|BMW Z3 1.9i του 1999.
αριστερά|μικρογραφία| BMW Z3 1.9i του 1999.

Η BMW Z3 ήταν το πρώτο μαζικής παραγωγής και διαθεσιμότητας σύγχρονο roadster της BMW. Το Z3 παρουσιάστηκε ως μοντέλο της σεζόν (model year) του 1996, λίγο μετά την εμφάνισή του στην ταινία James Bond, GoldenEye του 1995, και περισσότερα από 15.000 αντίτυπα του roadster είχαν ήδη προ-πωληθεί και εξαντληθεί τη στιγμή που άρχισε να πωλείται το αυτοκίνητο. Το Z3 υποβλήθηκε σε ανανέωση της εξωτερικής του εμφάνισης το 1999 και παρουσίασε αναθεωρημένο σχέδιο, πριν τη λήξη της παραγωγής του το 2002. Κατασκευάστηκε και συναρμολογήθηκε στο Spartanburg της Νότιας Καρολίνας.

 Τρίτη γενιά (E52 Z8, 2000-2003) 
μικρογραφία|BMW Z8.
αριστερά|μικρογραφία|BMW Z8.

Η BMW Z8 παρήχθη από το 2000 έως το 2003 και ήταν η παραλλαγή παραγωγής του πρωτότυπου αυτοκινήτου (concept car) BMW Z07, το οποίο σχεδιάστηκε από τον Δανό Henrik Fisker στο αμερικανικό τμήμα «Designworks USA» της BMW και είχε παρουσιαστεί το 1997. Το Z07 σχεδιάστηκε αρχικά ως μια ειδική άσκηση styling για τον εορτασμό των 40 ετών από την παραγωγή της BMW 507 (1956 - 1959), σχετικά με το πώς θα φαινόταν μια σύγχρονη εκδοχή της 507 αν επανασχεδιαζόταν για τις αρχές του 21ου αιώνα, και η συντριπτική δημοτικότητα του concept ώθησε τα ανώτατα στελέχη της BMW στην απόφαση να παράγει η εταιρεία ένα περιορισμένο μοντέλο παραγωγής, ως ρετρό αναβίωση της 507, που ονομάστηκε Z8.

Συνολικά κατασκευάστηκαν μόλις 5.703 αντίτυπα του Z8, από τα οποία τα μισά εξήχθησαν στις Ηνωμένες Πολιτείες.

 Τέταρτη γενιά (E85 / E86 Z4, 2002-2008) 
μικρογραφία|BMW Z4 2.2i
αριστερά|μικρογραφία|BMW Z4 μετά το λίφτινγκ

Η πρώτη γενιά της BMW Z4 ήταν γνωστή ως E85 στην μορφή roadster και ως E86 στην coupé μορφή. Σχεδιάστηκε από την Δανό σχεδιαστή της BMW Anders Warming.

Ο σχεδιασμός του Z4 αντιμετώπισε επιτυχώς πολλές επικρίσεις που είχε εισπράξει ο προκάτοχος Z3 και, επίσης, ήταν εμφανώς μεγαλύτερο και χαρακτηριζόταν από ένα σημαντικά πιο σκληρό και ανθεκτικό πλαίσιο. Το Z4 ήταν αρχικά διαθέσιμο μόνο ως roadster (καμπριολέ), αλλά κυκλοφόρησε επίσημα και μια έκδοση coupe το 2006. Το τελευταίο αντίτυπο του Z4 πρώτης γενιάς κύλησε από τη γραμμή συναρμολόγησης στις 27 Αυγούστου 2008 στο εργοστάσιο του Spartanburg.

 Πέμπτη γενιά (E89 Z4, 2009-2016) 
μικρογραφία|BMW Z4
αριστερά|μικρογραφία|BMW Z4

Η δεύτερη γενιά της Z4 ανακοινώθηκε επίσημα στις 13 Δεκεμβρίου 2008, ενώ έκανε ντεμπούτο τον Ιανουάριο του 2009 στο Διεθνές Auto Show της Βόρειας Αμερικής στο Ντιτρόιτ, δηλαδή τον επόμενο μήνα. Ήταν το πρώτο μοντέλο της σειράς Z που χρησιμοποίησε ένα αναδιπλούμενο σκληρό στρώμα και σήμαινε ότι δεν υπήρχαν πλέον ξεχωριστές εκδόσεις του αυτοκινήτου για το roadster και coupé. Η κορυφή είναι κατασκευασμένη από ελαφρύ αλουμινένιο κέλυφος δύο τμημάτων και διαρκεί 20 δευτερόλεπτα για να λειτουργήσει. Η παραγωγή του μοντέλου μεταφέρθηκε από το Spartanburg, ΗΠΑ, στο Ρέγκενσμπουργκ της Γερμανίας.

 Έκτη γενιά (G29 Z4, 2018-σήμερα) 
μικρογραφία|BMW Z4 του 2019.
αριστερά|μικρογραφία|BMW Z4 του 2019.

Το G29 Z4 είναι η τρίτη γενιά της Z4 και παρουσιάστηκε στην Pebble Beach Concours d'Elegance στις 23 Αυγούστου 2018. Επαναχρησιμοποιεί την μεταβλητή στέγη soft-top που βρίσκεται στο E85 Z4 αντί για ένα retractable hardtop. Το G29 Z4 μοιράζεται επίσης την πλατφόρμα του με την πέμπτη γενιά της Toyota Supra.

 Παραγωγή και πωλήσεις 
Ακολουθούν τα στοιχεία παραγωγής και πωλήσεων για τα μοντέλα Z, εξαιρουμένων των αρχικών Z1 που είχαν παραχθεί σε ελάχιστα αντίτυπα:

 Έτος  Παραγωγή  Πωλήσεις στην ΕΕ Πωλήσεις στις ΗΠΑ 1996  15.040  1997  57.100 http://www.autointell.com/european_companies/BMW/business-figures/BMW-business-figures-1997-2006-WB.xls  30.954  19.760  1998  53.000   27.776  20.613  1999  51.000   24.268  20.062  2000  42.800   18.681  16.699  2001  39.579   17.358  15.884  2002  26.428   10.749  10.490  2003  52.016   24.224  20.324  2004  38.483   18.593  13.654  2005  28.808   14.137  10.045  2006  30.981   15.844  12.284  2007  28.383   15.281  10.097  2008  18.006   6.116  5.879  2009  22.761   13.497  3.523  2010  24.575  13.153  3.804  2011  18.809  9.417  3.479  2012  15.249  7.508  2.751  2013  12.866  5.970  2.480  2014  10.802  5.373  2.151  2015  7.950  4.093  1.829  2016  5.432  3.006  1.187  2017  -  244  502  2018  -  125  4  2019  -  9.681  2.941  Σύνολο:  585.028  271.086  211.354 

 Το πρωτότυπο Z9 (1999) 

Η BMW Z9 (ή Z9 Gran Turismo) είναι ένα προσχέδιο ενός μεγάλου κουπέ που εμφανίστηκε στα μέσα Σεπτεμβρίου του 1999 στο Σαλόνι Αυτοκινήτου της Φρανκφούρτης, ενώ μια εκδοχή καμπριολέ 1 χρόνο αργότερα παρουσιάστηκε το 2000 στο Σαλόνι Αυτοκινήτου στο Παρίσι. Το όχημα διαθέτει μοναδικές θύρες πτέρυγας που ανοίγουν και σαν συμβατική αρθρωτή πόρτα και οι καινοτομίες όπως η νεότερη ιδέα του συστήματος iDrive της BMW, που ονομάζεται Intuitive Interaction Concept, ενσωματώθηκαν μετά και σε άλλα οχήματα παραγωγής. Μεγάλο μέρος του σχεδίου που διαμορφώθηκε στην αισθητική της BMW Σειρά 6 E63 (2003 - 2010) προήλθε επίσης από το Z9.

 Δείτε επίσης 
 BMW M GmbH

 Παραπομπές 

 Βιβλιογραφία 
 Jürgen Lewandowski: BMW Z1. Der Roadster der Zukunft. Südwest-Verlag, München 1989, ISBN 3-517-01137-1.
 Kittler, Eberhard (1996). Essential Bmw Roadsters & Cabriolets: The Cars and Their Story from 328 to Z3. Bay View Books. ISBN 1-870979-77-X.
 Mueller, Thomas G. (2002). Die Grosse BMW Z1 Chronik Erstauflage (in German). Edition Weiss Blau.
 Zeichner, Walter (1998). Typenkompaß BMW Personenwagen seit 1952 Erstauflage (in German). Motorbuch Verlag. ISBN 3-613-01873-X.
 BMW Z4: Design, Development and Production, Bentley 2004, ISBN 0975498401.

 Εξωτερικοί σύνδεσμοι 


Z
Κατηγορία:Σπορ αυτοκίνητα
Κατηγορία:Γερμανικά αυτοκίνητα